**Комарјани** или **Комарјан** (познато и како **Кумарјани**, **Кумаре** или **Комарен**; грчки: *Κουμαριά*, *Кумарија*; до 1927 г. *Κουμάργιαννη*, *Кумарјани*) — село во Серско, Егејска Македонија, денес во општината Сер на Серскиот округ во областа Централна Македонија, Грција. Населението брои 381 жител (2011).

Географија и местоположба
-------------------------

Селото се наоѓа во Серското Поле, југозападно од Сер, на левиот брег на Струма, на надморска височина од 10 м.

Историја
--------

### Во Отоманското Царство

Во XIX век Комарјани било село во Серската каза на Серскиот Санџак. Во „Етнографија на вилаетите Адријанопол, Монастир и Салоника" се вели дека во 1873 г. во *Комарен (Komaren)* имало 30 домаќинства и 102 жители Македонци.

Во 1891 година Георги Стрезов за селото напишал:

|  |  |  |
| --- | --- | --- |
| „ | Кумаргија, на северозапад од Агова Маала, на растојание од помалку од еден час. На десниот брег на Струма, на истата страна како споменатото село. На исток од селото се наоѓа густа шума на растојание од 1 час. Патот е ист; рамен, но каллив. 60 јуручки куќи. | "|

Според податоците на Васил К’нчов („Македонија. Етнографија и статистика") од 1900 г. во селото *Кумаре* имало 360 жители Турци.

### Во Грција

За време на Првата балканска војна селото е окупирано од бугарска војска, а по Втората балканска војна во 1913 г. е припоено кон Грција согласно Букурешкиот договор. Таа година селото броело 518 жители, кои поради војните во 1920 г. се намалиле дури на 168 лица.

Во 1924 г. по сила на Лозанскиот договор муслиманското население е иселено во Турција. На нивно место се населиле 104 бегалски семејства (вкупно 509 бегалци) од Источна Тракија, така што селото станало чиста бегалска населба. Во 1927 година, името на селото било променето во Кумарија (*Κουμαριά*).

Стопанство
----------

Селото е богато, бидејќи располага со мошне плодно земјиште кое исцело се наводнува, а поради климатските услови земјата дава по две до три високоприносни реколти. Населението произведува жито, фуражни и други земјоделски производи. Внимание му се посветува и на краварството.

Население
---------

Еве преглед на населението во сите пописни години, од 1940 г. до денес:

| Година | 1940 | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- | --- |
| **Население** | 344 | 390 | 455 | 438 | 582 | 503 | 533 | 381 |

**Извор за 1940-1991 г.**: Т. Симовски, *Населените места во Егејска Македонија*

Самоуправа и политика
---------------------

Во 1926 година, селото станало самостојна општина, а атарот на општината опфаќал површина од 9,1 квадратни километри. Општината Комарјани била приклучена во општината Ќоспекли во 1997 година, која била укината во 2011 година и станала дел од поголемата општина Сер.

Селото припаѓа на општинската единица Ќоспекли со седиште во истоименото селото, која припаѓа на поголемата општина Сер, во истоимениот округ. Воедно, селото е дел од општинскиот оддел Комарјани, во кој е единствено село.

Културни и природни знаменитости
--------------------------------

**Цркви**

* Црква „Св. Никола" од 1952 г.

Наводи
------

1. ↑  „Попис на населението од 2011 г. Трајно население". Државен завод за статистика на Грција.
2. 1 2  „Μετονομασίες των Οικισμών της Ελλάδας". Πανδέκτης: Name Changes of Settlements in Greece. Посетено на 22 март 2024.
3. 1 2 3 4 5  Симовски, Тодор (1998). *Населените места во Егејска Македонија : географски, етнички и стопански одлики*. II дел. Скопје: Институт за национална историја. стр. 259.
4. ↑  *Македония и Одринско : Статистика на населението от 1873 г*. София: Македонски научен институт – София, Македонска библиотека № 33. 1995. стр. 118–119. ISBN 954-8187-21-3.
5. ↑  Стрезов, Г. Два санджака от Източна Македония. Периодично списание на Българското книжовно дружество в Средец, кн.XXXVII-XXXVIII, 1891, стр. 842.
6. ↑  Кѫнчовъ, Василъ (1900). *Македония. Етнография и статистика*. София: Българското книжовно дружество. стр. 179. ISBN 954430424X.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во општината Сер |
| --- |
|  |
| ОЕ Горно Броди | 
* Горно Броди

 |
|  |
| ОЕ Каваклија | 
* Долно Христос
* Каваклија
* Календра

 |
|  |
| ОЕ Капетан Митруси 2 | 
* Ениќој
* Горна Камила
* Горно Караџово
* Долно Хомондос
* Неволјани
* Хомондос
* Чучулигово

 |
|  |
| ОЕ Сер | 
* Геди Дермен
* Дутлија
* Дервешани
* Заба
* Лески
* Мертатово
* Метох
* Мрамор
* Раховица
* Сер

 |
|  |
| ОЕ Фраштани | 
* Фраштани

 |
|  |
| ОЕ Ќоспекли | 
* Агова Маала
* Гудели
* Долна Камила
* Какараска
* Комарјани
* Ќоспекли
* Нова Маала
* Сал Маала
* Џами Маала

 |
|  |
| **Поранешни**: Адата  •  Баница  •  Вишен  •  Ени Чифлик  •  Лакос2 *Именувана по гркоманскиот андартски капетан Димитар Гоголаков, наречен „Капетан Митруси"* |

 |